Greek Legal Document

Category: 273

Content:
13. ΝΟΜΟΘΕΤ. ΔΙΑΤΑΓΜΑ υπ’ αριθ. 493 της 21/27 Μαρτ. 1970 (ΦΕΚ Α΄ 72)  Περί συμπληρώσεως του άρθρ. 5 της υπ’ αριθ. 197/1966 Π.Υ.Σ. κυρωθείσης δια του Α.Ν. 262/1968 «περί ρυθμίσεως των εκ στεγαστικών κλπ. δανείων, οφειλών σεισμοπλήκτων και άλλων παθόντων εκ θεομηνιών». Άρθρον μόνον.-1.Οφειλαί αγοραστών ακινήτων προς σεισμοπλήκτους πωλητάς προκύπτουσαι εκ της εφαρμογής του άρθρ. 5 της υπ’ αριθ. 197/1966 Π.Υ.Σ. κυρωθείσης δια του Α.Ν. 262/1968 «περί κυρώσεως πράξεων Υπουργικού Συμβουλίου, αφορωσών εις ρύθμισιν οφειλών εκ δανείων προς σεισμοπλήκτους κλπ.», δια την πληρωμήν των οποίων εξεδόθησαν δικαστικαί αποφάσεις, εξοφλούνται ατόκως, ως προς το επιδικασθέν ληξιπρόθεσμον μέρος του κεφαλαίου του δανείου, συμπεριλαμβανομένων και των, μέχρι της δημοσιεύσεως του παρόντος, ληξασών δόσεων κεφαλαίου εις 8 εξαμηνιαίας δόσεις, της πρώτης καταβλητέας την 30 Ιουν. 1970. Αι λοιπαί μη καταστάσι εισέτι ληξιπρόθεσμοι, δόσεις της οφειλής θέλουσι καταβληθή εις τους δικαιούχους αρχικούς σεισμοπλήκτους δανειολήπτας (πωλητάς), κατά τα εν τω μεταξύ αυτών και των Τραπεζών, δανειακώ συμβολαίω οριζόμενα. 2.Κατά τον αυτόν ως άνω τρόπον εξοφλούνται και αι εκ της αυτής αιτίας οφειλαί είτε υφίστανται περί αυτών εκκρεμείς δίκαι ενώπιον των Δικαστηρίων είτε όχι.                                            (Αντί της σελ. 242,05) Σελ. 242,05(α) Τεύχος 385-Σελ.13 Προστασία Σεισμοπλήκτων 35.Ε.α.12-13   802 35.Ε.α.13 Προστασία Σεισμοπλήκτων   803